Unionin tuomioistuimen määräys (viides jaosto) 5.7.2016 –
Banco Popular Español ja PL Salvador
(asia C‑7/16) (1)
Ennakkoratkaisupyyntö – Unionin tuomioistuimen työjärjestyksen 99 artikla – Direktiivi 93/13/ETY – Kohtuuttomat ehdot – Saatavan siirtäminen – Velallisen oikeus velkansa lakkaamiseen – Tämän oikeuden käyttöä koskevat edellytykset
1.                     Ennakkoratkaisukysymykset – Vastaus, joka on selvästi johdettavissa oikeuskäytännöstä – Työjärjestyksen 99 artiklan soveltaminen (SEUT 267 artikla; unionin tuomioistuimen työjärjestyksen 99 artikla) (ks. 16 ja 17 kohta)
2.                     Kuluttajansuoja – Kuluttajasopimusten kohtuuttomat ehdot – Direktiivi 93/13 – Soveltamisala – Pakollisia lakeja tai asetuksia heijastavien sopimusehtojen jääminen kyseisen direktiivin soveltamisalan ulkopuolelle – Direktiiviä ei sovelleta kansalliseen lainsäädäntöön, joka koskee sellaisen velallisen, jonka saatavan velkoja on siirtänyt kolmannelle, oikeutta kuolettaa se maksamalla kolmannelle sen tästä siirrosta maksama hinta (Neuvoston direktiivin 93/13 johdanto-osan 13 perustelukappale ja 1 artiklan 2 kohta) (ks. 21–27 kohta ja tuomiolauselma)
Ratkaisu
Kuluttajasopimusten kohtuuttomista ehdoista 5.4.1993 annettua neuvoston direktiiviä 93/13/ETY on tulkittava siten, että sitä ei sovelleta pääasiassa kyseessä olevan kaltaiseen kansalliseen lainsäädäntöön, joka koskee sellaisen velallisen, jonka saatavan velkoja on siirtänyt kolmannelle, oikeutta kuolettaa se maksamalla kolmannelle sen tästä siirrosta maksama hinta.
1 – EUVL C 118, 4.4.2016.